|  |  |
| --- | --- |
| Ügytípus  megnevezése | Méhészeti tevékenység bejelentése, kijelentése |
| Az ügy leírása | A méhészkedést (méhtartást) minden év február végéig, az újonnan kezdett méhészkedést pedig e tevékenység megkezdésétől számított nyolc napon belül kell bejelenteni a méhek tartási helye szerint illetékes települési önkormányzat, fővárosban a kerületi önkormányzat jegyzőjénél, aki a méhészt nyilvántartásba veszi, és a nyilvántartást folyamatosan vezeti. Amennyiben a méhek állandó tartási helye nem a méhész lakóhelyével összefüggő területen (udvarban, kertben stb.) van, a méhész köteles a méhek tartási helyén a nevét, lakcímét, telefonszámát, a tartási helyen lévő méhcsaládok számát egy legalább 40x30 cm nagyságú táblán jól látható módon feltüntetni.  Amennyiben a méhtartó tevékenységét megszünteti, azt köteles haladéktalanul bejelentenie.  A méhészeti tevékenység bejelentése illetve kijelentése az erre rendszeresített formanyomtatványon keresztül történik a méhészeti tevékenység helye szerinti illetékes jegyzőnél.  A bejelentés illetve kijelentés személyesen vagy postai úton tehető meg.  A bejelentést illetve a kijelentést követően a jegyző a méhészeti tevékenységet a nyilvántartásban átvezeti. |
| Az eljárás jogi alapja | A méhállományok védelméről és a mézelő méhek egyes betegségeinek megelőzéséről és leküzdéséről szóló 70/2003. (VI. 27.) FVM rendelet |
| Eljáró szervezeti egység | 2462 Martonvásár Budai út 13. Martonvásári Polgármesteri Hivatal Műszaki Iroda  Ügyintéző: Csuhai Felicián – műszaki ügyintéző  Ügyfélfogadási idő: hétfő 13.00-16.00, szerda 08.00-12.00, 13.00-17.00, péntek 08.00-12.00  Tel.: 06-22-460-004, e-mail: csuhai.felician@martonvasar.hu |
| Illetékességi terület | Martonvásár Város közigazgatási területe |
| A bejelentő lap kötelező tartalma | * A méhész neve és lakcíme * A méhek állandó telephelye * A vándoroltatáshoz kiadott állatorvosi igazolás száma * A kiadás helye, ideje * A méhek utolsó tartási helye * A jelenlegi vándortanya pontos megjelölése * A kaptárak száma * A méhcsaládok száma * A letelepedés pontos ideje * Keltezés ás aláírás |
| A kijelentő lap kötelező tartalma | * A méhész neve és lakcíme * A méhek állandó telephelye * A vándoroltatáshoz kiadott állatorvosi igazolás száma * A kiadás helye, ideje * Az elhagyott vándortanya pontos megjelölése * Az elszállított kaptárak száma |

|  |  |
| --- | --- |
|  | * A méhcsaládok száma * Az elvándorlás pontos ideje * Az új vándortanya/hazatelepülés esetén a méhek tartási   helyének megnevezése |
| Az eljárás illetéke / díjfizetési kötelezettség | Illetékmentes |
| Az eljárást megindító irat benyújtásának módja | A kitöltött nyomtatványt a tevékenység helye szerint illetékes jegyzőnél, személyesen, meghatalmazott útján vagy postai formában kell benyújtani. |
| I. fokon döntést hozó szerv | Martonvásár Város Jegyzője |